Diari Oficial de la Generalitat Valenciana


Sumari del DOGV 4391, del 03-12-2002 (2002/12853)

Notificació a Promociones Inmobiliarias Ambrosio Soria, SA. Expedient número VIVI/040501/453.
---------------------------------------------------------------------------------------------

### Dades del document

Número de DOGV
:   4391

Data del DOGV
:   03-12-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/12746


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació a Promociones Inmobiliarias Ambrosio Soria, SA. Expedient número VIVI/040501/453. [2002/S12538]
  
De conformitat amb el que establix l'article 59.4 de la Llei 30/1992, de 26 de novembre, de Règim Jurídic de les Administracions Públiques i de Procediment Administratiu Comú, es notifica la proposta de resolució a Promociones Inmobiliarias Ambrosio Soria, SA, amb expedient VIVI/040501/453.
  
D'orde de l'instructor del procediment sancionador referenciat, als efectes previnguts en el Reglament d'Habitatges de Protecció Oficial de 24 de juliol de 1968, se li dóna trasllat de la proposta de resolució d'este, que se li notifica perquè en prenga coneixement, amb l'advertiment que en el termini de 15 dies, comptadors des del dia següent de la seua recepció, podrà al·legar tot el que considere oportú en la seua defensa, de conformitat amb el que establix l'article 19 del Reial Decret 1.398/1993, de 4 d'agost, pel qual s'aprova el Reglament de Procediment Sancionador i que els documents que es troben en el procediment són:
  
1. Denúncia
  
2. Informe tècnic
  
3. Orde d'obres
  
4. Plec de càrrecs
  
València, 15 d'octubre de 2002.- La secretària d'actuacions: María Luisa Martí Llabata.
  
Vist el procediment sancionador VIVI/040501/453 seguit contra Promociones Inmobiliarias Ambrosio Soria, SA, per infracció del règim legal que regula els Habitatges de Protecció Oficial, iniciat per orde del cap del Servici Territorial d'Arquitectura i Habitatge.
  
Vist que són fets provats, i així es declara, que l'habitatge situat a Silla, avinguda dels Reis Catòlics, 48-16a, presentava les deficiències assenyalades en el plec de càrrecs.
  
Vist que la denúncia que va donar origen a este procediment la formula, en data 16 de juliol de 2001, Sergio Sánchez Fernández.
  
Vist que l'instructor no considera procedent la pràctica de prova, a més de la ja practicada i que consta en l'informe tècnic.
  
Vist que en data 21 de maig de 2002 es formula a l'expedientat l'oportú plec de càrrecs.
  
Vist que al plec de càrrecs no es formulen al·legacions.
  
Atés que els fets continguts en el primer resultant que constituïxen una falta molt greu tipificada com a tal en l'article 6.10 de la Llei 1/1997, de la Generalitat Valenciana, de Règim Sancionador en Matèria d'Habitatge.
  
Atés que l'expedientat és responsable davant de l'administració dels fets continguts en el primer resultant que.
  
Atés que la falta comesa per l'expedientat pot ser sancionada, segons el que disposa l'article 8 de la Llei 1/1997, de 21 de febrer, amb multa de 3.005,07 a 30.050,61 euros.
  
Atés que és competent per a resoldre este procediment el cap del Servici Territorial d'Arquitectura i Habitatge, d'acord amb les facultats que a l'efecte li conferix el Decret del Govern Valencià 210/2001, de 18 de desembre.
  
Vistes la Llei 1/1997, de 21 de febrer, de la Generalitat Valenciana, de Règim Sancionador en Matèria d'Habitatge, la Llei de Règim Jurídic de les Administracions Públiques i la resta de normes de general i pertinent aplicació, l'instructor que subscriu eleva la següent:
  
Proposta de resolució
  
1. Imposar a l'expedientat, com a autor d'una falta molt greu, prevista i sancionada com a tal en l'article 6.10 de la Llei 1/1997, una multa de 4.210 euros (quatre mil dos-cents deu euros).
  
2. Obligar l'expedientat que per si mateix o a càrrec seu, realitze en el termini de 15 dies les obres següents:
  
Reparació de la filtració del menjador saló, per mitjà d'alçar les rajoles, disposició de nova tela asfàltica i reposició de paviment final o bé correcció final de forma segura i definitiva.
  
Col·locació completa de la pica de la galeria de la cuina que està depositada en el sòl. Revisió de segellats del finestral del dormitori principal així com adequar l'escopidor perquè no retinga aigua en cas de pluja.
  
Revisió de les connexions adequades dels desaigües de l'habitació dels comptadors d'aigua, per a evitar filtracions en la plaça de garatge, així com la reparació del descantellat del lluït d'algeps en el sostre del soterrani, i acabar amb pintura la zona reparada.
  
Adequació de les dimensions de la plaça de garatge perquè complisca amb l'amplària mínima establida en HD de 2,20m.